b'\n_START_ARTICLE_\nThe Eternal Three\n_START_SECTION_\nArgument\n_START_PARAGRAPH_\nEl Dr. Frank R. Walters \xc3\xa9s un prominent neurocirurgi\xc3\xa0 casat de fa poc amb una dona molt m\xc3\xa9s jove que ell a la que t\xc3\xa9 abandonada per culpa de la seva feina. El doctor t\xc3\xa9 un fill adoptiu, Leonard Foster, que sedueix a totes les dones amb les que fa coneixen\xc3\xa7a. Primer sedueix Hilda, la secret\xc3\xa0ria del Dr. Frank, i despr\xc3\xa9s intenta seduir tamb\xc3\xa9 la dona del seu pare adoptiu, a la que promet dur a Europa quan guanyi prou diners. Walters l\xe2\x80\x99acaba fent fora de casa seu. Poc despr\xc3\xa9s el metge rep una trucada que la seva dona i Leonard han patit un accident de cotxe i tot i que a la seva dona no li ha passat res, Leonard t\xc3\xa9 una fractura cranial que l\xe2\x80\x99ha deixat molt malm\xc3\xa8s. El pare, oblidant el que li ha fet el noi aconsegueix operar-lo amb \xc3\xa8xit. Mentre est\xc3\xa0 a casa convalescent, Tommy Tucker, el xicot de Hilda i el seu germ\xc3\xa0 troben a aquesta en un hospital de maternitat. Malgrat la seva infidelitat, Tommy continua enamorat de Hilda i li demana que es casi amb ell. Despr\xc3\xa9s, Tommy i Bob van a casa del doctor Frank Walters per enfrontar-se a Leonard i, quan el metge s\xe2\x80\x99assabenta que tamb\xc3\xa9 ha sedu\xc3\xaft Hilda, castiga al fill adoptiu. Tommy i Bob tamb\xc3\xa9 li donen una pallissa a Leonard. Frances admet el seu error i la parella es reconcilia. Leonard marxa definitivament de la casa per\xc3\xb2 un cop fora veu una jove caminant i la recull.'